Athens Urban Picnic 2025
2025-05-01 12:00 - 20:00 (Europe/Athens) | Ακαδημία Πλάτωνος, Μοναστηρίου 138, Αθήνα, Αθήνα, 104 42, Greece
Το Athens Urban Picnic επιστρέφει την Πρωτομαγιά, στο πάρκο Ακαδημίας Πλάτωνος, με ελεύθερη είσοδο! Μια μοναδική εκδήλωση στην πόλη, που συνδυάζει εκπαίδευση, ψυχαγωγία και μουσική για όλη την οικογένεια!

Με δραστηριότητες για παιδιά, δημιουργικά εργαστήρια, θεατρικές παραστάσεις και ζωντανή μουσική, προσφέρει μια ευχάριστη ημέρα στο πάρκο για να απολαύσουν όλοι, μικροί και μεγάλοι, τη φύση και τη χαρά της άνοιξης.

Ένα ιδανικό event για να περάσετε ποιοτικό χρόνο με την οικογένεια σας, γεμάτο διασκέδαση και μάθηση!

Πρόγραμμα

12.00-18.00

Face painting: Ζωγραφική προσώπου και glitter tattooing που θα μεταμορφώσει τα πρόσωπα των παιδιών με εντυπωσιακά χρώματα

12.00- 15.00

Οικολογικά παιχνίδια: Τα παιδιά φτιάχνουν στεφάνια με πολύχρωμα λουλούδια από ρολά χαρτιού, κατασκευάζουν κάρτες με μπουκέτα τουλίπας από πλαστικά κουτάλια, μαθαίνουν παίζοντας να κάνουν σωστή διαλογή των απορριμμάτων στους μπλε, μοβ και καφέ κάδους και φτιάχνουν το δικό τους μικροσκόπιο από χρησιμοποιημένες συσκευασίες απορρυπαντικών, συνδυάζοντας δημιουργικότητα και εκπαίδευση!

12.30-13.15, 13.30-14.15, 14.30-15.15, 15.45-16.30, 16.45-17.30

Παιχνίδια στη φύση: Διαδραστικό πρόγραμμα με ανοιξιάτικη διάθεση και δοκιμασίες παιχνιδιών:

Μεγάλο κυνήγι θησαυρού με πεταλούδες και απόχες για τα μικρά παιδιά
Mεγάλο κυνήγι θησαυρού με στοιχεία της φύσης για τα μεγαλύτερα παιδιά
Διελκυστίνδα (tug of war)
Limbo
Πολύχρωμο αερόστατο
Στριφογυριστό ρολόι
Μουσικοκινητικά παιχνίδια
Μπαλονοδρομίες
Μega jenga
Τic tac toe
Μπαλονοκατασκευές και πολλά άλλα!

13.00- 14.00

Θεατρική παράσταση: «Το μυστήριο της γύρης | Πού πήγαν όλα τα αμύγδαλα;». Μια διασκεδαστική περιβαλλοντική θεατρική εμπειρία αφιερωμένη στις μέλισσες και την απίστευτη ικανότητά τους να μετατρέπουν τα λουλούδια σε καρπούς

13.30- 18.30

Κεραμική στη φύση! Ένας κεραμίστας μαθαίνει στα παιδιά την τέχνη του πηλού στον τροχό! Τα παιδιά φτιάχνουν τα δικά τους κεραμεικά αντικείμενα – βάζα, πιατάκια, μπoλάκια και πολλά άλλα!

14.00- 15.00

Dj Set Hit 88.9 – Μαίρη Μαργέλη

14.00- 18.00

Dinoverse – Blue: Νομίζετε ότι οι δεινόσαυροι εξαφανίστηκαν; Πέρσι, γνωρίσατε τον Ross, αλλά φέτος θα είναι κοντά μας η φίλη του η Blue! Η Blue είναι μία έφηβη τυραννόσαυρος, γλυκύτατη, παιχνιδιάρα και χορευταρού! Ελάτε να τη γνωρίσετε από κοντά, να βγάλετε φωτογραφίες, να την ταΐσετε, να την πάτε βόλτα και φυσικά να παίξετε μαζί της … μέχρι τελικής πτώσεως!

14.30-15.50

Felipe -Bubble show: Ένα show γεμάτο μαγικές σαπουνόφουσκες, που πετάνε στον ουρανό με παρέα τους μια παραμυθένια μουσική

17.30- 18.30

Dj Set En Lefko 87.7 – Εύα Θεοτοκάτου

18.30- 19.30

Kids Radio Banda: Από την αρχή λειτουργίας του Kids Radio 88.6, υπήρχε ένα πρωτοπόρο όραμα: να φτιαχτεί ένα ραδιόφωνο για όλη την οικογένεια, ώστε να διασκεδάζουν όλοι παρέα με τραγούδια και ιστορίες και να δημιουργηθούν μοντέρνα τραγούδια, που θα μείνουν στις αναμνήσεις και στα βιώματα της επόμενης γενιάς. Κάπως έτσι δημιουργήθηκε η Kids Radio Banda!

20.00: Λήξη εκδήλωσης

Οι Ζωγραφιές των Λουλουδιών
2025-05-03 11:00 - 12:30 | Ίδρυμα Θεοχαράκη, Βασ. Σοφίας 9 & Μέρλιν 1, Αθήνα, Athens, 106 71, Greece
Ελάτε να γιορτάσουμε τον μήνα των λουλουδιών με βιώσιμες δραστηριότητες τέχνης!

Εμπνεόμαστε από τα ανεξερεύνητα δάση στα έργα του Βασίλη Θεοχαράκη και ανακαλύπτουμε τη φύση του Εθνικού Κήπου. Πάνω σε φύλλα χαρτιού αποτυπώνουμε τα άπειρα σχήματα των φλοιών των δέντρων και εξερευνούμε τα μοναδικά μοτίβα της φύσης γύρω μας.

Το ήξερες ότι η φύση μπορεί να ζωγραφίσει; Δημιουργούμε χρώματα από φυσικά υλικά και χρωματίζουμε τις δικές μας συνθέσεις. Μια συναρπαστική δραστηριότητα που διεγείρει τις αισθήσεις μας, αναπτύσσοντας μια διαφορετική ματιά για ό,τι μας περιβάλλει.

Η δράση απευθύνεται σε παιδιά ηλικίας 4-7 ετών.

Απαιτείται η κράτηση θέσης μία εβδομάδα πριν την ημερομηνία υλοποίησης της δράσης.

Οτιδήποτε Άλλο Εκτός Από Μάρμαρο
2025-05-03 11:00 - 13:00 | Μουσείο Κυκλαδικής Τέχνης, Νεοφύτου Δούκα 4, Αθήνα, Αθήνα, 106 74, Greece
Για σχεδόν 60 χρόνια, η Βρετανίδα καλλιτέχνις, Phyllida Barlow, δημιουργούσε επιβλητικές εγκαταστάσεις, που χαρακτηρίζονταν ως «απειλητικές» αλλά και «παιχνιδιάρικες». Δημιούργησε γλυπτά μεγάλης κλίμακας, φτιαγμένα από φθηνά και ευτελή υλικά όπως χαρτόνι, ύφασμα, κόντρα πλακέ, γάζα, και γύψο. Όπως δηλώνει η ίδια, «στο παρελθόν, η γλυπτική ενείχε ιστορικές αφηγήσεις. Κυριαρχούσε το μάρμαρο και εξυμνούσε τα άτομα».

Ένα από τα άτομα που εξυμνούσε η παραδοσιακή γλυπτική ήταν ο Δαρβίνος, ο οποίος ήταν μακρινός της πρόγονος, κάτι που απέκρυπτε με ιδιαίτερη προσοχή, ώστε να μην θεωρηθεί «ευνοημένη» λόγω της καταγωγής της.

Απορρίπτοντας την παραδοσιακή γλυπτική, αποκήρυττε, μέσα από το έργο της, το ίδιο της το παρελθόν, βρίσκοντας τη δική της μοναδική καλλιτεχνική ταυτότητα.

Αντλώντας έμπνευση από την πρακτική της, θα δουλέψουμε με ευτελή υλικά και θα φτιάξουμε μικρής κλίμακας κρεμαστά γλυπτά.

Υπεύθυνες εργαστηρίου: Βίβιαν Εμμανουηλίδου, Εικαστικός-Μουσειοπαιδαγωγός & Μάγδα Αθανασίου, Παιδαγωγός-Μουσειοπαιδαγωγός

Το εργαστήριο απευθύνεται σε παιδιά ηλικίας 7-11 ετών.

Απαιτείται η κράτηση θέσης.

Παραμύθια στην Αυλή του Μουσείου: Ηλέκτρα Νέγκα - Αλέξανδρος Κοντογεωργακόπουλος
2025-05-03 11:00 - 13:00 | Μουσείο Ελληνικών Λαϊκών Μουσικών Οργάνων “Φοίβος Ανωγειανάκης” – Κέντρο Εθνομουσικολογίας, Διογένους 1, Αθήνα, Αθήνα, 105 56, Greece
Σσσ…παραμύθι θα αρχινήσει.
Έξω από το παράθυρο του παιδικού μου δωματίου, στην πίσω αυλή του σπιτιού που μεγάλωσα, ο παππούς μου είχε ανοίξει ένα τεράστιο πηγάδι. Δεν ήταν σκεπασμένο, παρά μονάχα προσεκτικά περιφραγμένο με συρματόπλεγμα από τον πατέρα μου, «μη και πέσει μέσα κανένα παιδί», όπως έλεγε. Εγώ το πηγάδι δεν το πλησίαζα ποτέ, σκιαζόμουν. Όχι, «μη και πέσω μέσα» αλλά γιατί ήξερα πως στον πάτο του πηγαδιού φώλιαζε ένα μεγάλο νερόφιδο με χρυσό στέμμα στο κεφάλι. Το άκουγα τις νύχτες που τραγουδούσε μαζί με τα βατράχια…

Είμαι η Ηλέκτρα Νέγκα, αφηγήτρια παραμυθιών της προφορικής παράδοσης των λαών του κόσμου. Ελάτε να πούμε παραμύθια για μικρούς και μεγάλους ήρωες, που με πίστη στον εαυτό τους και αγάπη στην καρδιά κατάφεραν αυτά που σε όλους φάνταζαν αδύνατα.

Ο Αλέξανδρος Κοντογεωργακόπουλος είναι ακαδημαϊκός και καλλιτέχνης, του οποίου η διεπιστημονική δουλειά γεφυρώνει την τέχνη, την επιστήμη και την τεχνολογία. Είναι Επίκουρος Καθηγητής Διαδραστικών Τεχνών στο Τμήμα Ψηφιακών Τεχνών και Κινηματογράφου του Εθνικού και Καποδιστριακού Πανεπιστημίου Αθηνών.

Αφήγηση: Ηλέκτρα Νέγκα
Μουσική: Αλέξανδρος Κοντογεωργακόπουλος

Απαιτείται η κράτηση θέσης.

Τα Δικά μου Πολύχρωμα Λουλούδια με 'Εμπνευση από τον Andy Warhol
2025-05-04 10:30 - 12:00 | Μουσείο Ελληνικής Παιδικής Τέχνης, Κόδρου 9, Αθήνα, Αθήνα, 105 58, Greece
Ένα εικαστικό εργαστήριο για παιδιά 6 – 12 ετών στο χώρο του Μουσείου, με βάση τα έργα του Andy Warhol.

Τα παιδιά θα έχουν την ευκαιρία να γνωρίσουν το Μουσείο Ελληνικής Παιδικής Τέχνης και να δημιουργήσουν τα δικά τους μοναδικά έργα, αντλώντας έμπνευση από τα έργα του Andy Warhol. Με κέφι και φαντασία, θα δοκιμάσουν διαφορετικά υλικά και τεχνικές ζωγραφικής, διευρύνοντας τις εκφραστικές τους δυνατότητες.

Απαιτείται η κράτηση θέσης.

Η Τιμοθέα στα εν Άστει Διονύσια
2025-05-04 11:00 - 12:30 | Επιγραφικό Μουσείο, Τοσίτσα 1, Αθήνα, Αθήνα, 106 82, Greece
Μια δράση για παιδιά δημοτικού, εμπνευσμένη από μια επιγραφή του Επιγραφικού Μουσείου, που φέρει δύο ψηφίσματα της Εκκλησίας του Δήμου. Η δράση θα πραγματοποιηθεί από την αρχαιολόγο και εικαστικό του Μουσείου.
Η δράση απευθύνεται σε παιδιά ηλικίας 7-11 ετών.

Απαιτείται η κράτηση θέσης: Δήλωση συμμετοχής στα τηλέφωνα του Επιγραφικού Μουσείου +210 88 47 576 και +210 82 32 950 (εσωτ: 203, 205, 209) και ώρες 08:00 – 14:00

Οι κρατήσεις ανοίγουν 27/4, στις 12:00 το μεσημέρι.

Παραμύθια στην Πλατεία: Ερμιόνη Ντέτσικα - Λήδα Ξυδιά
2025-05-07 19:00 - 20:30 | Πλατεία Αυδή, Γιατράκου 9, Αθήνα, Αθήνα, 104 36, Greece
Ένα ταξίδι στον υπέροχο και μαγικό κόσμο των λαϊκών παραμυθιών. Ένα ιδιαίτερο είδος αφήγησης, που πηγάζει από την προφορική λογοτεχνία των λαών όλου του κόσμου. Έχει συνοδεύσει το μεγάλωμα των ανθρώπων μέσα στους αιώνες και φτάνει μεγαλοπρεπώς ως το σήμερα. Η Ερμιόνη Ντέτσικα, νηπιαγωγός και αφηγήτρια, μας μεταφέρει αγαπημένες ιστορίες γεμάτες με παππούδες, ραπανάκια, ζώα που σβήνουν φωτιές και γενναία κορίτσια, πλαισιωμένες με παραδοσιακά τραγούδια, παιχνιδοτράγουδα και αινίγματα. Η μουσικός Λήδα Ξυδιά θα συνοδεύσει την αφήγηση με το κανονάκι της, δημιουργώντας μια μοναδική ατμόσφαιρα για μικρούς και μεγάλους.

Παραμύθια στον Κήπο: Γεωργία Λεμπέση - Γιάννης Ψαριώτης
2025-05-09 18:00 - 19:30 | Εθνικός Κήπος, Βασ. Αμαλίας 1, Αθήνα, Αθήνα, 105 57, Greece
Κύματα ταξιδιάρικα μας φέραν παραμύθια!

Σαν ταξιδιάρικο πουλί το κύμα του πελάγους,
φέρνει φωνές αλαργινών τρανών παραμυθάδων…
και σου λαλούνε ψέματα και σου λαλούν αλήθεια!
Μπείτε μες στη βάρκα μας, να πούμε παραμύθια!

Ελάτε να ακολουθήσουμε τους ήρωες των ελληνικών παραμυθιών! Από το Ιόνιο στα Δωδεκάνησα, από τις Σποράδες στις Κυκλάδες! Nα σαλπάρουμε με πλοία μαγικά, να πολεμήσουμε με δράκους και γίγαντες, να ξεγελάσουμε γοργόνες και νεράιδες! Εμπρός και πρύμα πλώρα!

Μια παράσταση αφήγησης για όλη την οικογένεια!

“Πλατεία” έξω από την παιδική χαρά.

Ο Καραγκιόζης Οικολόγος
2025-05-10 11:00 - 12:00, 2025-05-11 11:00 - 12:00 | Μουσείο Ελληνικών Λαϊκών Μουσικών Οργάνων “Φοίβος Ανωγειανάκης” – Κέντρο Εθνομουσικολογίας, Διογένους 1, Αθήνα, Αθήνα, 105 56, Greece
Μια νέα κωμωδία με ξεκαρδιστικές ατάκες από τον Καραγκιόζη του Μακρή για όλη την οικογένεια!
Στην παράσταση «Ο Καραγκιόζης οικολόγος», ο αγαπημένος μας ήρωας αντιμετωπίζει έναν νέο κίνδυνο, ο οποίος κρύβεται στα φύλλα του δέντρου έξω από την παράγκα του. Όποιος περνάει κάτω από αυτό το δέντρο βρίσκει μεγάλα δεινά και συμφορές.
Η διαταγή του πασά είναι να κοπεί το δέντρο αυτό. Όμως, ο λαϊκός μας ήρωας έχει αντίθετη γνώμη καθώς πιστεύει πως τα δέντρα δεν πρέπει να κόβονται αφού χαρίζουν τα πολύτιμα δώρα τους στην ανθρωπότητα.
Τί λύση θα βρει τελικά ο ξυπόλυτος ήρωάς μας ώστε και να σώσει το δέντρο που δίνει οξυγόνο, σκιά και ομορφιά στην πόλη αλλά και να διώξει το κακό που κρύβεται ανάμεσα στις φυλλωσιές του;

Απαιτείται η κράτηση θέσης.

Οτιδήποτε Άλλο Εκτός Από Μάρμαρο
2025-05-10 11:00 - 13:00 | Μουσείο Κυκλαδικής Τέχνης, Νεοφύτου Δούκα 4, Αθήνα, Αθήνα, 106 74, Greece
Για σχεδόν 60 χρόνια, η Βρετανίδα καλλιτέχνις, Phyllida Barlow, δημιουργούσε επιβλητικές εγκαταστάσεις, που χαρακτηρίζονταν ως «απειλητικές» αλλά και «παιχνιδιάρικες». Δημιούργησε γλυπτά μεγάλης κλίμακας, φτιαγμένα από φθηνά και ευτελή υλικά όπως χαρτόνι, ύφασμα, κόντρα πλακέ, γάζα, και γύψο. Όπως δηλώνει η ίδια, «στο παρελθόν, η γλυπτική ενείχε ιστορικές αφηγήσεις. Κυριαρχούσε το μάρμαρο και εξυμνούσε τα άτομα».

Ένα από τα άτομα που εξυμνούσε η παραδοσιακή γλυπτική ήταν ο Δαρβίνος, ο οποίος ήταν μακρινός της πρόγονος, κάτι που απέκρυπτε με ιδιαίτερη προσοχή, ώστε να μην θεωρηθεί «ευνοημένη» λόγω της καταγωγής της.

Απορρίπτοντας την παραδοσιακή γλυπτική, αποκήρυττε, μέσα από το έργο της, το ίδιο της το παρελθόν, βρίσκοντας τη δική της μοναδική καλλιτεχνική ταυτότητα.

Αντλώντας έμπνευση από την πρακτική της, θα δουλέψουμε με ευτελή υλικά και θα φτιάξουμε μικρής κλίμακας κρεμαστά γλυπτά.

Υπεύθυνες εργαστηρίου: Βίβιαν Εμμανουηλίδου, Εικαστικός-Μουσειοπαιδαγωγός & Μάγδα Αθανασίου, Παιδαγωγός-Μουσειοπαιδαγωγός

Το εργαστήριο απευθύνεται σε παιδιά ηλικίας 7-11 ετών.

Απαιτείται η κράτηση θέσης για τα παιδιά μόνο.

Οι Βαλίτσες των Σκιών Αφηγούνται
2025-05-10 12:00 - 15:00, 2025-05-11 12:00 - 15:00 | Μουσείο Ελληνικών Λαϊκών Μουσικών Οργάνων “Φοίβος Ανωγειανάκης” – Κέντρο Εθνομουσικολογίας, Διογένους 1, Αθήνα, Αθήνα, 105 56, Greece
Μια μοναδική εμπειρία για τους μικρούς και τους μεγάλους φίλους του αγαπημένου λαϊκού ήρωα. Αυθεντικά τεκμήρια μιας μεγάλης παράδοσης, μέσα από τη ζωή και το έργο μεγάλων καραγκιοζοπαιχτών σε μία ιστορική αναδρομή από το 1890 έως και το 2000.

Δέκα εικαστικές εγκαταστάσεις, δέκα βαλίτσες γεμάτες φυσικά εκθέματα όπως φιγούρες, σκηνικά, εργαλεία, χειρόγραφα καθώς και σπάνιες ηχογραφήσεις, μια μεγάλη ιστορία και η χαρά της ανακάλυψής της.

Fun Vibes Family Festival
2025-05-11 11:00 - 20:00 | Πάρκο Ριζάρη, Ριζάρη 5, Αθήνα, Αθήνα, 106 76, Greece
Με αφορμή τη Γιορτή της Μητέρας, η Liquid Media διοργανώνει στα πλαίσια του Φεστιβάλ του Δήμου Αθηναίων μια ξεχωριστή γιορτή αφιερωμένη στην οικογένεια!
Παιδιά και γονείς συμμετέχουν σε ένα ζεστό, δημιουργικό
και διαδραστικό event γεμάτο χρώμα, χαμόγελα και πολλή αγάπη.

PROGRAM

ΚΥΡΙΑΚΗ 11.05.2025
11:00 – 21:00

11:00 – 13:00 ΤΟΞΟΒΟΛΙΑ
Τα παιδιά δοκιμάζουν τις ικανότητές τους στην επίτευξη στόχου.
11:00 – 13:00 ΤΖΟΥΝΤΟ

11:00 – 13:00 KIDS COOKING από το KIDCHEN
Τα παιδιά μαθαίνουν να μαγειρεύουν παρέα με το kidchen. Cooking workshops εστιασμένα στη διασκέδαση, την επαφή με τα υλικά και τη δημιουργικότητα. Σε ένα από τα workshop με τα Little Tikes Creative Chef, οι μικροί μας φίλοι θα περάσουν χαρούμενο και δημιουργικό χρόνο με τη μαγειρική, μέσα από παιχνίδια με μαγική ζύμη και αξεσουάρ μαγειρικής που μοιάζουν σαν αληθινά!

11:00 – 19:00 SPORTS TIME
Ο Πανελλήνιος Γυμναστικός Σύλλογος θα συμμετάσχει σε αυτή τη μοναδική γιορτή παρουσιάζοντας τα αθλήματα του στίβου, της τοξοβολίας, του τζούντο και της ξιφασκίας, θέλοντας να αναδείξει τα οφέλη του αθλητισμού στην παιδική ηλικία.

11:00 – 19:00
Survivor games
Ξυλοπόδαροι
Face painting
Μασκώτ
Ποδοσφαιράκι

11:00 – 19:00 ΠΑΙΔΙΚΗ ΧΑΡΑ από την LITTLE TIKES
Ενδυνάμωση μέσα από το παιχνίδι! Για περισσότερα από 50 χρόνια, η Little Tikes δημιουργεί παιχνίδια που εμπιστεύονται οι γονείς και αγαπούν τα παιδιά. Δημιουργούν παιχνίδια που έχουν αντέξει στη δοκιμασία του χρόνου, τις καιρικές συνθήκες και τις ατελείωτες ώρες αυθεντικού παιχνιδιού από τα παιδιά! Είναι οι πρωταθλητές του παιχνιδιού εσωτερικού & εξωτερικού χώρου προσφέροντας μοναδικές εμπειρίες γεμάτες περιπέτειες και διασκέδαση! Δείτε περισσότερα παιχνίδια εδώ!

11:00 – 19:00 ΕΡΓΑΣΤΗΡΙΑ ΖΩΓΡΑΦΙΚΗΣ από τη FREZYDERM
Οικογένεια και FREZYDERM πάνε μαζί! Η εταιρεία με τα ειδικά μελετημένα προϊόντα φροντίδας που εμπιστεύονται οι γονείς για την καθημερινή περιποίηση των παιδιών τους, φροντίζει και για… τις καλλιτεχνικές ανησυχίες των μικρών μας φίλων ! Σε έναν ειδικά διαμορφωμένο χώρο, τα παιδιά θα έχουν την ευκαιρία να ζήσουν ένα χαρούμενο και δημιουργικό ταξίδι μέσα από τη ζωγραφική. Θα εκφραστούν ελεύθερα, παίζοντας με τα χρώματα, και θα δημιουργήσουν τα δικά τους μοναδικά έργα τέχνης ενώ οι γονείς θα έχουν τη δυνατότητα να μάθουν περισσότερα για την παιδική φροντίδα σώματος, τη στοματική υγιεινή & την αντηλιακή προστασία. Μάθετε περισσότερα εδώ

11:00 – 19:00 ZeniΘ ENERGY LOUNGE
Η ZeniΘ προσφέρει σε μικρούς και μεγάλους μια μοναδική εμπειρία στο Energy Lounge — έναν διαδραστικό χώρο γεμάτο δράση, γνώση και δημιουργικό παιχνίδι. Με αθλητικά challenges, έξυπνα quiz και ομαδικά παιχνίδια, η ψυχαγωγία γίνεται αφορμή για μάθηση και ευαισθητοποίηση γύρω από την πράσινη ενέργεια και τη βιωσιμότητα.

12:00 – 15:00 ΛΟΥΝΑ ΠΑΡΚΑ ΑΝΑΚΥΚΛΩΣΗΣ από την Ελληνική Εταιρεία Αξιοποίησης Ανακύκλωσης
Η διασκέδαση συναντά την οικολογική συνείδηση στο πιο χαρούμενο και… περιβαλλοντικό Λούνα Παρκ! Σε έναν πολύχρωμο χώρο γεμάτο δράση, τα παιδιά παίζουν αγαπημένα, κλασικά παιχνίδια όπως ψάρεμα, στόχους, κρίκους, τσουβαλοδρομίες, κυνήγι θησαυρού και τροχούς τύχης, με έναν βασικό στόχο: να μάθουν τα πάντα για την Ανακύκλωση Συσκευασιών στους Μπλε Κάδους και Κώδωνες, και την προστασία του περιβάλλοντος!

12:00 – 14:00 SAOLIN – Τα παιδιά μαθαίνουν την αρχαιότερη πολεμική τέχνη.
12:30 – 13:15 ΠΑΡΑΣΤΑΣΗ ΜΕ ΜΑΡΙΟΝΕΤΕΣ
Οι ήρωες ζωντανεύουν και οι ιστορίες παίρνουν πνοή μέσα απο την παράσταση μαριονέτας.
12:00 – 14:00 ΔΡΟΜΙΚΑ ΠΑΙΧΝΙΔΙΑ
14:00 – 15:00 ΠΑΡΑΣΤΑΣΗ BUBBLE SHOW
Εντυπωσιακές σαπουνόφουσκες χορεύουν στον αέρα γεμίζοντας τον χώρο με χρώματα και μαγεία.

17:00 – 18:00 ΠΑΡΑΣΤΑΣΗ MAGIC SHOW
Ο μάγος ξετρελαίνει με τα κόλπα του μικρούς και μεγάλους

18:00 – 19:00 ΑΦΗΓΗΣΗ ΠΑΡΑΜΥΘΙΩΝ
Ταξιδεύοντας με τα παραμύθια!Μια φορά κι έναν καιρό… ξεκινά ένα μαγικό ταξίδι! Με οδηγό τις λέξεις και συνοδεία μουσικής, θα πετάξουμε πάνω από θάλασσες και βουνά, θα συναντήσουμε γενναίους ήρωες και σοφές γερόντισσες, και θα ζήσουμε απίθανες περιπέτειες. Ετοιμαστείτε για μια απογευματινή αφήγηση γεμάτη φαντασία!
Αφήγηση Ταξιάρχης Μπεληγιάννης
Μουσική Λήδα Ξυδιά

19:00 – 20:30 GROUP CYCLE AT THE PARK / SPINNING EVENT
Η Kyvernitis Sports, n Events με το UCI Gran Fondo Loutraki και η Technogym του Ομίλου Φάις με τα υπερσύγχρονα Spinning Bikes, φέρνουν το Group Cycle at the Park και απογειώνουν την εμπειρία του Spinning με leader τον Coach Zarou!

Περιήγηση στο Πολεμικό Μουσείο για Παιδιά
2025-05-11 12:00 - 13:00 | Πολεμικό Μουσείο, Ριζάρη 2-4, Αθήνα, Αθήνα, 106 75, Greece
Μία περιήγηση στη στρατιωτική ιστορία και την πολιτιστική κληρονομιά της χώρας, μέσα από τις εκθέσεις του Πολεμικού Μουσείου. Οι επισκέπτες θα έχουν την ευκαιρία να ανακαλύψουν σπάνια εκθέματα, ιστορικά τεκμήρια και αφηγήσεις από το παρελθόν.

Η δράση απευθύνεται σε παιδιά ηλικίας 12 ετών με έναν συνοδό.

Απαιτείται η κράτηση θέσης.

Παραμύθια στο Πάρκο: Ταξιάρχης Μπεληγιάννης
2025-05-11 18:00 - 19:00 | Πάρκο Ριζάρη, Ριζάρη 5, Αθήνα, Αθήνα, 106 76, Greece
Μια φορά κι έναν καιρό… Ένα μαγικό ταξίδι ξεκινά! Με οδηγό τις λέξεις και συνοδεία μουσικής, πετάμε πάνω από θάλασσες και βουνά για να συναντήσουμε γενναίους ήρωες και σοφές γερόντισσες και να ζήσουμε απίθανες περιπέτειες. Ετοιμαστείτε για μια απογευματινή αφήγηση γεμάτη φαντασία!

Αφήγηση: Ταξιάρχης Μπεληγιάννης
Μουσική: Λήδα Ξυδιά

Παραμύθια στην Πλατεία: Νάγια Οικονομοπούλου - Μαρία Γεωργοπούλου
2025-05-14 19:00 - 20:30 | Πλατεία Αγίου Παύλου, Πλατεία Αγίου Παύλου, Αθήνα, Αθήνα, 104 38, Greece
Όσο ψέμα, τόσο αλήθεια! Είτε σε φεστιβάλ είτε σε βιβλιοθήκες, σε μουσεία, σχολεία, καφενεία ή κάτω από μια μεγάλη βελανιδιά, το παραμύθι δεν χρειάζεται τίποτα περισσότερο παρά κάποιον για να το πει και κάποιον για να το ακούσει – φτάνει να έχουνε και οι δυο ανοιχτή καρδιά.

Η Νάγια Οικονομοπούλου αφηγείται μύθους και παραμύθια της προφορικής παράδοσης, καθηλώνοντας μικρούς και μεγάλους, με τη μαγευτική μουσική, συνοδεία της Μαρίας Γεωργοπούλου, καθηγήτριας κλασικής κιθάρας, μουσικοπαιδαγωγού και συνθέτριας.

Παραμύθια στον Κήπο: Σάσα Βούλγαρη
2025-05-16 18:00 - 19:30 | Εθνικός Κήπος, Βασ. Αμαλίας 1, Αθήνα, Αθήνα, 105 57, Greece
Τα Δάκρυα της Γης: Τα Ζώα που Μιλούν, τα Δέντρα που Πονούν…

Δέντρα που κρύβουν νεράιδες, μαγικοί καρποί, ταπεινά μυρμήγκια, πάπιες, λιοντάρια,
λύκοι, πελαργοί και υπερήφανοι αητοί που ανταποδίδουν με ευγνωμοσύνη το καλό που
τους έγινε, άνθρωποι που μεταμορφώνονται σε πουλιά, σε δέντρα και σε αστέρια…
Τόσα κι άλλα τόσα κρύβονται στη μαγεία των παλιών παραμυθιών!

Από τις άκρες του κόσμου και από τα βάθη του χρόνου, παλιοί θρύλοι και κοσμογονικοί
μύθοι μας φανερώνουν ότι όλα τα πλάσματα αυτής της γης ήταν κάποτε αδέρφια. Ζώα,
Φυτά και Άνθρωποι είμαστε αξεχώριστα κομμάτια του απέραντου κόσμου μας, με κοινή
μας μοίρα το μεγάλο Ταξίδι της Ζωής με όλες τις περιπέτειες και όλη την ομορφιά του.
Άλλωστε Κόσμος στην όμορφη γλώσσα μας θα πει στολίδι!

Η Σάσα Βούλγαρη, πρωτοπόρος της νεοαφήγησης στην Ελλάδα ξετυλίγει τα παραμύθια
της «σα να τα τραγουδάει», με φωνητικούς αυτοσχεδιασμούς και μελίσματα, και τα
συνοδεύει με τα παράξενα μουσικά της όργανα, απ’ όλον τον κόσμο.

Η αφήγησης διαρκεί περίπου 60 με 70 λεπτά
Είναι κατάλληλη για παιδιά από 5 έως 115 χρονών!

“Πλατεία” έξω από την παιδική χαρά

Με μια Χούφτα από Πηλό
2025-05-17 11:00 - 13:00 | Ίδρυμα Θεοχαράκη, Βασ. Σοφίας 9 & Μέρλιν 1, Αθήνα, Athens, 106 71, Greece
Εσύ είχες σκεφτεί ποτέ πως λίγος πηλός αρκεί για να δημιουργήσεις κάτι μοναδικό;

Σε αυτό το αυτοσχέδιο εργαστήριο κεραμικής, μέσα στον Εθνικό Κήπο, εξερευνούμε τον πηλό και τις ατελείωτες δυνατότητες του. Με τη χρήση διαφορετικών τεχνικών της κεραμικής τέχνης, όπως το φύλλο και το μακαρόνι, κατασκευάζουμε το δικό μας μοναδικό αντικείμενο. Στη συνέχεια, διακοσμούμε το έργο μας αντλώντας έμπνευση από τα φυτικά μοτίβα των έργων του William Morris και τα λουλούδια των έργων της Georgia O’Keeffe.

Η δράση απευθύνεται σε παιδιά ηλικίας 8-12 ετών.

Σημείο συνάντησης: Ίδρυμα Εικαστικών Τεχνών και Μουσικής Β. & Μ. Θεοχαράκη

Απαιτείται η κράτηση θέσης μία εβδομάδα πριν την ημερομηνία υλοποίησης της δράσης.

Εκπαιδευτικό Πρόγραμμα - Πρόσφυγες Περασμένων Αιώνων
2025-05-17 11:30 - 13:00 | Εθνικό Ιστορικό Μουσείο, Σταδίου 13, Αθήνα, Αθήνα, 105 61, Greece
Το εκπαιδευτικό πρόγραμμα περιλαμβάνει μια σύντομη περιήγηση στην έκθεση «Από τη Μεγάλη… στη Σύγχρονη Ελλάδα (Μέρος Β΄): Οι Πρόσφυγες», η οποία εστιάζει σε συγκεκριμένα γεγονότα, που σχετίζονται με την προσφυγική εμπειρία κατά την περίοδο διαμόρφωσης της πληθυσμιακής σύστασης του ελληνικού κράτους, τον 19ο και τον 20ο αιώνα.

Στο πλαίσιο του προγράμματος, με την καθοδήγηση των επιμελητριών της έκθεσης, τα παιδιά θα δημιουργήσουν τη δική τους πάνινη τσάντα διακοσμημένη με την τεχνική των σταμπωτών, εμπνευσμένη από μία σταμπωτή σφραγίδα υφάσματος που περιλαμβάνεται στις Συλλογές του ΕΙΜ και εκτίθεται στην έκθεση.

Η δράση απευθύνεται σε παιδιά ηλικάς 6-12 ετών.

Απαιτείται η κράτηση θέσης: +210 32 22 266 (εσωτ. 109) το διάστημα 13-16 Μαΐου και ώρες 09.00-15.00.

Παραμύθια στην Πλατεία: Γεωργία Χαϊκάλη - Ιωάννα Ρήγα - Μαρίνα Δακανάλη
2025-05-17 19:00 - 20:30 | Πλατεία Μεσολογγίου, Πλατεία Μεσολογγίου, Αθήνα, Αθήνα, 116 34, Greece
Μια φορά και τρεις καιρούς…
Παραμύθια για παιδιά από 6 έως 106 ετών. Η Γεωργία Χαϊκάλη, η Μαρίνα Δακανάλη και η Ιωάννα Ρήγα ταξιδεύουν με τον λόγο και τη μουσική στις εποχές, στις ηπείρους, στις καρδιές. Είναι σκοτάδι; Είναι μακριά; Είναι ασφυκτικά; Η άνοιξη θα μας πει τα μυστικά μέσα από τα μελωδικά μας παραμύθια.

Αφήγηση: Γεωργία Χαϊκάλη
Φωνητικά/κρουστά: Μαρίνα Δακανάλη
Σαντούρι: Ιωάννα Ρήγα

Η Τιμοθέα στα εν Άστει Διονύσια
2025-05-18 11:00 - 12:30 | Επιγραφικό Μουσείο, Τοσίτσα 1, Αθήνα, Αθήνα, 106 82, Greece
Μια δράση για παιδιά δημοτικού, εμπνευσμένη από μια επιγραφή του Επιγραφικού Μουσείου, που φέρει δύο ψηφίσματα της Εκκλησίας του Δήμου. Η δράση θα πραγματοποιηθεί από την αρχαιολόγο και εικαστικό του Μουσείου, στο πλαίσιο του εορτασμού της Διεθνούς Ημέρας Μουσείων.

Η δράση απευθύνεται σε παιδιά ηλικίας 7-11 ετών.

Απαιτείται η κράτηση θέσης: Δήλωση συμμετοχής στα τηλέφωνα του Επιγραφικού Μουσείου +210 88 47 576 και +210 82 32 950 (εσωτ: 203, 205, 209) και ώρες 08:00 – 14:00

Οι κρατήσεις ανοίγουν 11/5, στις 12:00 το μεσημέρι.

Piano City Athens
2025-05-18 12:00 - 13:00 | Νοσοκομείο Παίδων “Η Αγία Σοφία”, Θηβών & Παπαδιαμαντοπούλου, Αθήνα, Αθήνα, 115 27, Greece
Γνωρίζοντας τη θεραπευτική δύναμη της μουσικής, το Φεστιβάλ του Δήμου Αθηναίων, σε συνεργασία με το Piano City Athens, φέρνει τους ήχους της στο Νοσοκομείο Παίδων «Αγία Σοφία», χαρίζοντας λίγες στιγμές χαράς και ηρεμίας στα νοσηλευόμενα παιδιά που τις έχουν περισσότερο ανάγκη.

Η δράση απευθύνεται αποκλειστικά στα παιδιά που νοσηλεύονται στο νοσοκομείο, καθώς επίσης και στο ιατρικό, νοσηλευτικό και διοικητικό προσωπικό.

Η Αθήνα στην Κυψέλη της Άνοιξης
2025-05-20 18:30 - 20:30 | Δημοτική Αγορά Κυψέλης, Kypseli Municipal Market, Αθήνα, Αθήνα, 113 61, Greece
Ελάτε να ζήσουμε μια ξεχωριστή παιδική εκδήλωση γεμάτη ανοιξιάτικη μαγεία, όπου μια μικρή μελισσούλα θα μας δείξει πώς μπορεί να αλλάξει τον κόσμο με γλυκύτητα και τόλμη!

Η παρουσίαση του παιδικού βιβλίου «Χρυσάνθη, η μικρή μέλισσα που έφερε την Άνοιξη» θα πραγματοποιηθεί την Τρίτη 20 Μαΐου στις 18:30, στη Δημοτική Αγορά Κυψέλης.

Μια γλυκιά γιορτή γεμάτη χρώματα, αφηγήσεις, μέλι και χαμόγελα, με δωράκια και εκπλήξεις για τους μικρούς μας φίλους!

Το παραμύθι θα αφηγηθεί η αγαπημένη ηθοποιός Βίκυ Βολιώτη, ενώ θα μιλήσει για το βιβλίο ο Στέφανος Κούτρας, Δρ. Ειδικής Αγωγής Πανεπιστημίου Ιωαννίνων και Σύμβουλος Εκπαίδευσης Α’ Αθήνας.

Στο πλαίσιο της εκδήλωσης, η πρωτοβουλία Bee Day Greece, σε συνεργασία με τον Δήμο Αθηναίων και με την αρωγή του Διεθνούς Φεστιβάλ Ψηφιακών Τεχνών της Ελλάδας (Athens Digital Arts Festival), θα παρουσιάσουν μια διαδραστική εγκατάσταση μελισσιών, που θα υπενθυμίζει τον κομβικό ρόλο των μελισσών στη βιώσιμη ανάπτυξη.

Συγκεκριμένα, υποδεχόμαστε μικρούς και μεγάλους σε μια πρωτότυπη καλλιτεχνική εγκατάσταση από digital μελίσσια και εμπνευσμένα ηχοτοπία, τόσο στον εξωτερικό όσο και στον εσωτερικό χώρο της Δημοτικής Αγοράς Κυψέλης. Ένα αισθητηριακό ταξίδι από το άστυ στη φύση, που μας εξοικειώνει με την καθημερινότητα του μελισσοκόμου και το πολύτιμο έργο των μελισσών.

Το κοινό, μέσω ανέπαφης διάδρασης, θα μπορεί να ενεργοποιεί την εγκατάσταση – χωρίς τσιμπήματα, φυσικά! Αρκεί να έχουμε ανοιχτές τις «κεραίες» μας για να ακούσουμε τις Μέλισσες.

Ας ζουζουνίσει η Αθήνα!

Την εκδήλωση θα τιμήσει με την παρουσία του ο Δήμαρχος Αθηναίων Χάρης Δούκας.

Παραμύθια στην Πλατεία: Ταξιάρχης Μπεληγιάννης - Λήδα Ξυδιά
2025-05-20 19:00 - 20:30 | Πλατεία Δεξαμενής, Πλατεία Δεξαμενής, Αθήνα, Αθήνα, 106 73, Greece
Μια φορά κι έναν καιρό… ξεκινά ένα μαγικό ταξίδι! Με οδηγό τις λέξεις και συνοδεία μουσικής, θα πετάξουμε πάνω από θάλασσες και βουνά, θα συναντήσουμε γενναίους ήρωες και σοφές γερόντισσες, και θα ζήσουμε απίθανες περιπέτειες. Ετοιμαστείτε για μια απογευματινή αφήγηση γεμάτη φαντασία!

Αφήγηση: Ταξιάρχης Μπεληγιάννης
Μουσική: Λήδα Ξυδιά

Παραμύθια στο Πάρκο - Τζωρτζίνα Κώνστα - Γιάννης Ψαριώτης
2025-05-21 19:00 - 20:30 | Άλσος Παγκρατίου, Άλσος Παγκρατίου, Αθήνα, Αθήνα, 116 35, Greece
Της άνοιξης καμώματα…με παραμυθιών μπαλώματα!

Κόκκινη κλωστή δεμένη μες το δάσος περιμένει, μία μπλε να συναντήσει, παραμύθι ν’ αρχινίσει.
Τα μαγιάτικα λουλούδια στήνουν όμορφα τραγούδια και όλα μοιάζουν μουσική, σαν μια υπέροχη ζωή. Παραμύθια κ’ άνοιξη μαζί, είν’ αλήθεια μια γιορτή.

Άνοιξη και παραμύθια λένε πάντα την αλήθεια Όλα γύρω μας ανθίζουν κ’ οι μυρτιές μοσχομυρίζουν.
Κάθε λέξη είν’ ωραία με μιαν όμορφη παρέα. Έλα δίπλα να καθίσεις κ’ ιστορίες ν’ αγαπήσεις!
Κοπιάστε να πούμε παραμύθια κάτω από το μπλε του αττικού ουρανού και μέσα στο φως και τις μυρωδιές της άνοιξης ν’ ακουστούν παντού!

Αφήγηση: Τζωρτζίνα Κώνστα
Μουσική: Γιάννης Ψαριώτης

Παραμύθια στην Πλατεία: Σουσουράδες
2025-05-22 19:00 - 20:30 | Πλατεία Αγίου Σώστη, Πλατεία Αγίου Σώστη, Αθήνα, Αθήνα, 117 45, Greece
Παραμύθια σε πρίμο – σιγόντο. Μια αφηγηματική παράσταση παραμυθιακών διφωνιών.

Διφωνίες που βγάζουν φτερούγες και πετούν, που φτιάχνουν παραμύθια από κλωστές ονείρου, που νανουρίζουν για να ‘ρθει ύπνος ζαχαρένιος πάνω σε μαξιλάρι ολόπλουμο.

Μια κόκκινη κλωστή δένει τόπους αλλιώτικους μεταξύ τους και πλέκει δυο φωνές, για να πουν πότε μαζί και πότε η μια μετά την άλλη ιστορίες που είπαν, ονειρεύτηκαν και τραγούδησαν οι λαοί του κόσμου. Ιστορίες που λέγονται κουβεντιαστά, ψιθυριστά, τραγουδιστά, ακόμα και με νοήματα των χεριών, έρχονται να θυμίσουν ότι μια βαθιά ευχή να πετάξεις μπορεί να κινήσει ουρανό και γη.

Ανακαλύπτω την Αθήνα του Σπύρου Βασιλείου
2025-05-23 18:00 - 19:00 | Ελληνικό Παιδικό Μουσείο, Βασ. Γεωργίου Β΄ 19, Αθήνα, Αθήνα, 106 75, Greece
Έργα ζωγραφικής από το αρχείο του Σπύρου Βασιλείου «συνομιλούν» με τα εκθέματα του Παιδικού Μουσείου της Αθήνας και διαμορφώνουν ένα περιβάλλον, που μας ταξιδεύει στην Αθήνα του προηγούμενου αιώνα.

Οικογένειες με παιδιά 6-12 ετών εξερευνούν το έργο του καλλιτέχνη εστιάζοντας στις μεταβολές του αστικού τοπίου.

Απαιτείται η κράτηση θέσης.

Παραμύθια στο Πάρκο: Σουσουράδες
2025-05-23 19:00 - 20:30 | Πάρκο Προμπονά, Πάρκο Προμπονά, Αθήνα, Αθήνα, 111 43, Greece

Παραμύθια στην Αυλή του Μουσείου: Σάσα Βούλγαρη
2025-05-24 11:00 - 13:00 | Μουσείο Ελληνικών Λαϊκών Μουσικών Οργάνων “Φοίβος Ανωγειανάκης” – Κέντρο Εθνομουσικολογίας, Διογένους 1, Αθήνα, Αθήνα, 105 56, Greece
Η καλαμιά που τραγουδά παραμύθια

Τρία πουλάκια κάθονταν σ’ ένα χρυσό τραπέζι.
Το ένα πουλάκι έτρωγε, το άλλο κελαηδούσε,
το τρίτο, το καλύτερο, έλεγε κι ιστορούσε.
Το απαλό θρόισμα του ανέμου στις φυλλωσιές των δέντρων ψιθυρίζει πανάρχαιους
θρύλους, οι καλαμιές αφηγούνται σφυρίζοντας αλήθειες και παραμύθια κι ένα πουλί
κελαηδάει μελαγχολικά την δικιά του ιστορία. Μια μικρή νεροχελώνα μοιρολογά
δακρυσμένη μια διαφορετική αφήγηση της ζωής της, κι ένας τροβαδούρος ταξιδεύει με
τις τραγουδιστές του ιστορίες στα βάθη του Ωκεανού.

Παραδοσιακά παραμύθια και θρύλοι από την Ελλάδα και τον κόσμο, συνταιριάζουν την
ομορφιά των λέξεων και των μουσικών ήχων γιατί όταν μια παραμυθού λέει όμορφα
παραμύθια, αυτά ηχούν σαν μουσική γλυκιά στ’ αυτιά μας…

Η Σάσα Βούλγαρη, πρωτοπόρος της νεοαφήγησης στην Ελλάδα ξετυλίγει τα παραμύθια
της «σα να τα τραγουδάει», με φωνητικούς αυτοσχεδιασμούς και μελίσματα, και τα
συνοδεύει με τα παράξενα μουσικά της όργανα, απ’ όλον τον κόσμο.

Η αφήγησης διαρκεί περίπου 60 με 70 λεπτά
Είναι κατάλληλη για παιδιά από 5 έως 115 χρονών!

Απαιτείται η κράτηση θέσης.
